Miguela Xuereb .td_uid_2_60b9ce4e6f2c7_rand.td-a-rec-img{text-align:left}.td_uid_2_60b9ce4e6f2c7_rand.td-a-rec-img img{margin:0 auto 0 0} Mara ta' 50 sena weġġgħet gravi wara li llbieraħ kienet involuta f'inċident tat-traffiku. L-inċident seħħ għall-ħabta tal-4:30 pm fi Triq il-Qaliet, Marsaskala. Jirriżulta li kien hemm ħabta bejn Isuzu Trooper, li kienet qed tinstaq minn raġel ta' 48 sena, u Toyota Vitz, li kienet qed tinstaq minn raġel ta' 37 sena. Fl-Isuzu kien hemm ukoll mara ta' 50 sena. Membri tad-Dipartiment tal-Protezzjoni Ċivili u tim mediku taw l-ewwel għajnuna u ambulanza ħadet lill-mara l-Isptar għall-kura. Aktar tard ġiet iċċertifikata li sofriet ġrieħi gravi. Żewġ vetturi li kienu pparkjati ġarrbu xi ħsarat kawża ta' dan l-inċident. L-investigazzjonijiet tal-Pulizija għadhom għaddejjin. .td_uid_3_60b9ce4e6f645_rand.td-a-rec-img{text-align:left}.td_uid_3_60b9ce4e6f645_rand.td-a-rec-img img{margin:0 auto 0 0}